Fingertare ligner i utseende på samme stortare blant annet med bunnfestet til fast fjell. Men, fingertaren har glatt stilk som epifyttene ikke får skikkelig tak på, slik de gjør på den ru stilken til stortaren. Stilken er også svært bøyelig og en del kortere enn den stive og oppreiste stortaren. Overgangen til bladet er kileformet, og som hos stortaren vokser det ut nytt blad hvert år. Først er bladet uten fingre, men med årene blir det som hos stortaren, formet som en hånd med . Der planten vokser beskyttet blir bladet en del bredere enn om den vokser på utsatte bølgesterke steder. Fingertaren vokser fra lavvannsmerket og ned til rundt 10 meter, der stortaren gjerne tar over. Ved fjære sjø blir bladene flytende i vannskorpa, mens kraftig fjære vil avdekke hele fingertaren.